**Приложение № 5 към чл. 4, ал. 1** от

*Наредбата за условията и реда за извършване на*

*оценка на въздействието върху околната среда*

**ДО**

**ИНЖ. МАЯ РАДЕВА**

**ДИРЕКТОР НА РИОСВ - ВЕЛИКО ТЪРНОВО**

**Гр. Велико Търново**

**Ул. „Никола Габровски“ №68**

**У В Е Д О М Л Е Н И Е**

 за инвестиционно предложение

от

1. Община Габрово, с адрес: гр. Габрово, пл. „Възраждане“ №3

и

1. Технически Университет – Габрово, с адрес: гр. Габрово, ул. „Хаджи Димитър“ №4

(име, адрес и телефон за контакт)

Управител или изпълнителен директор на фирмата възложител:

1. Таня Христова – кмет на Община Габрово

и

1. Професор д-р инж. Илия Железаров **-** ректор на Технически университет - Габрово

Лице за контакти: Емилия Драганешева – гл. експерт в отдел „Околна среда и води“ при Община Габрово, GSM: 0899943137.

**УВАЖАЕМА ГОСПОЖО РАДЕВА,**

Уведомяваме Ви, че община Габрово има следното инвестиционно предложение:

**Обособяване на споделено пространство "Шести участък"**

Характеристика на инвестиционното предложение:

1. Резюме на предложението

 (посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

**Предвижда се извършване на ремонт, оборудване и обзавеждане на сграда с индентификатор 14218.510.400.1 – собственост на ТУ - Габрово, разположена в поземлен имот с идентификатор 14218.510.400 по КККР на гр. Габрово, частна общинска собственост, в ЦГЧ на гр. Габрово, кв. Шести участък, на територията на групов ансамбъл - недвижимо културно наследство. Основното предназначение на сградата е учебно-квалификационен център. Ремонтните дейности имат за цел:**

**обособяване на 2 зали за творчески ателиета в сутерена и изложбена зала на ет. 1.**

**Обектът е захранен с вода и електричество. Битовите отпадъчни води се заустват в градската канализационна мрежа. Генерираните отпадъци по време на строителството и експлоатацията на обекта ще се третират, съгласно Закона за управление на отпадъците и подзаконовите нормативни актове.**

**ИП не попада в защитена територия по смисъла на Закона за защитените територии.**

**ИП не попада в защитена зона по смисъла на Закона за биологичното разнообразие. Най – близко разположената защитена зона е BG0000610 „Река Янтра“ за опазване на природните местообитания и на дивата флора и фауна, обявена със заповед №РД-401/12.07.2016 г. на министъра на околната среда и водите (Дв, бр. 62/2016 г.), изм. и доп. със заповед №1068/07.11.2022 г. на министъра на околната среда и водите (Дв, бр. 90/2022 г.), която се намира на отстояние около 200 м.**

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

**Дейността обхваща извършване на ремонт, оборудване и обзавеждане на сграда, собственост на ТУ-Габрово, и прилежащите й дворни пространства, собственост на Община Габрово, намиращи се в имот с площ 448 кв.м., частна общинска собственост, в ЦГЧ на гр. Габрово, кв. Шести участък, на територията на групов ансамбъл - недвижимо културно наследство. Основното предназначение на сградата е учебно-квалификационен център. В тази връзка, ремонтните дейности целят:**

**1. Обособяване на 2 зали за творчески ателиета в сутерена на обща площ от 209 кв.м:**

**- Стая 1: (Стаята на идеите) “идействане”. Мултифункционална стая, която да се използва за: четене, почивка, обучения, уъркшопи, неформални разговори.**

**- Стая 2: (Стая на дизайна). Пространство, която да бъде оборудвана със софтуерни програми за дизайн: хардуерен, визуален, UX/UI. Да може да се използва и от хора на изкуството, така че да могат да я използват за ателие и нови технологии като виртуална и добавена реалност.**

**2. Обособяване на изложбена зала на ет. 1, в която, както и в дворните пространства, ще се провеждат:**

**- кръжоци/работилници, насочени към придобиване на практически знания и умения, изложби и pop-up събития в сферата на творческите индустрии и опазване на материалното и нематериалното-културно наследство;**

**- работни срещи, конференции, семинари и други събития, предназначени за творци, граждани, специалисти на територията на Област Габрово.**

**След приключване на ремонтните дейности и в рамките на продължителността на проекта, ще бъдат организирани серия от обучения за неактивни млади хора и неактивни лица (над 29 години) за кариерно развитие, квалификация, мотивиране и включване в заетост, в сферата на творческите индустрии.**

**Идеята за създаване на споделено пространство е провокирана от изпълнен проект по Програма за транснационално сътрудничество „Дунав 2014-2020“ (INTERREG). В периода м. юли 2020 г. – м. декември 2022 г. Община Габрово реализира проект „Креативни индустрии за нови градски икономики в Дунавския регион“ с акроним CINEMA („Creative industries for new urban economies in the Danube region”), в партньорство с различни организации - общини, фирми, организации, работещи в подкрепа на бизнеса, представители на творческите индустрии и академичната общност от 8 различни държави: Словения, Словакия, Германия, Австрия, Румъния, Сърбия, Молдова и България. Община Габрово участва в проекта с квартал „Шести участък“ като пилотна локация с фокус съживяване на търговията на дребно и малкия бизнес в градските центрове. Основната цел бе да се създаде благоприятна среда за развитие на търговията на дребно и малкия бизнес в квартала с помощта на креативните индустрии; да се разработи районът, да се обогати с нови търговски дейности и творчески инициативи и да се превърне в притегателен център за жителите и посетителите на града.**

**В процеса на изпълнение на проекта са проведени разговори между Община Габрово и ТУ-Габрово по отношение на въпросния имот и страните са единодушни, че е необходимо функционалното осмисляне на обекта за превръщането му в споделено пространство за работа, създаване на общности, смислен контакт и споделяне на идеи, сътрудничество и креативност. В този смисъл настоящата дейност демонстрира надграждане на последователните усилия и постигнатото по проект CINEMA за развитието на квартала и разгръщане на неговия потенциал с фокус малък и среден бизнес и творчески индустрии.**

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

**Не**

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

**Поземлен имот 14218.510.400, област Габрово, община Габрово, гр. Габрово, п.к. 5300, ул. Николай Палаузов № 12, вид собств. Общинска частна, вид територия Урбанизирана, НТП Ниско застрояване (до 10 m), площ 448 кв. м, стар номер 3476.3477, квартал 268, парцел 22.**

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

 **Сградата е съществуваща и е водоснабдена от градската водопроводна мрежа.**

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

**Не се очаква от дейността на обекта да се образуват** **приоритетни и/или опасни вещества, при които ще се осъществи или е възможен контакт с води.**

7. Очаквани общи емисии на вредни вещества във въздуха по замърсители:

**Не се очакват общи емисии на вредни вещества във въздуха.**

8. Отпадъци, които се очаква да се генерират, и предвиждания за тяхното третиране:

 **Генерираните отпадъци по време на строителството и експлоатацията на обекта ще се третират, съгласно Закона за управление на отпадъците и подзаконовите нормативни актове.**

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

 **Битовите отпадъчни води от сградата се заустват в градската канализационна мрежа.**

10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които се очаква те да са налични:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

**Не се очаква на територията на обекта да бъдат налични опасни химични вещества.**

І. Моля да ни информирате за необходимите действия, които трябва да предприемем, по реда на глава шеста ЗООС.

* Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

-  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

-  Желая да получавам електронна кореспонденция във връзка с предоставяната услуга на посочения от мен адрес на електронна поща.

- Желая да получа крайния документ:

* лично на място
* чрез лицензиран пощенски оператор
* по куриер

**Уведомители:**

**Таня Христова**

**Кмет на община Габрово**

**Илия Железаров**

**Ректор на ТУ - Габрово**

Съгласувал:

Албена Конакчиева

*Директор дирекция ИЕ*

Изготвил:

Емилия Драганешева

*гл. експерт, дирекция ИЕ*